laion/Wikipedia-Exotic huggingface dataset:
משרד ההגנה (קרואטיה)

משרד ההגנה של רפובליקת קרואטיה (בקרואטית: Ministarstvo obrane Republike Hrvatske או בראשי תיבות MORH) הוא משרד בממשלה הקרואטית, האחראי על יישום מדיניות הביטחון של קרואטיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של קרואטיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי של הכוחות המזוינים מדווח ישירות לשר. מריו באנוז'יץ' מהאיחוד הדמוקרטי הקרואטי מכהן כשר ההגנה הלאומית מאז 23 ביולי 2020. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה (בקרואטית ובאנגלית) ערך זה הוא קצרמר בנושא קרואטיה. אתם מוזמנים לתרום לוויקיפדיה ולהרחיב אותו.
זאק גרנייה

זאק גרנייה (באנגלית: Zach Grenier נולד; 12 בפברואר 1954) הוא שחקן קולנוע וטלוויזיה אמריקאי. הוא ידוע בעיקר בזכות תפקידיו בסרטים מועדון קרב, וטוויסטר, ותפקידיו בסדרות הטלוויזיה "האישה הטובה" ודדווד. גרנייה נולד בשנת 1954 באנגלווד, ניו ג'רזי. אמו של גרנייה, שהייתה קריינית רדיו פולניה, הכירה את אביו כשעבד כמהנדס סאונד בתחנת הרדיו WBNX בברונקס בסוף שנות ה-30. תפקידו הראשון בקולנוע היה אחד מקהל בתוכנית רדיו בסרטו של וודי אלן עליו לא קיבל קרדיט ברשימת הקרדיטים בסוף הסרט. באותה שלנ שיחק בסרט הקולנוע "קני". שנה לאחר מכן שיחק בסרט הקולנוע נערה עובדת. בשנת 1997 החל לשחק התפקיד ראשי בסדרת הטלוויזיה קצרת הימים, "C-16" . הוא הופיע בעונה הראשונה של סדרת הטלוויזיה 24. הוא גילם את אנדי קראמד, המהמר שהביא את המגפה לעיר, בסדרת הטלוויזיה דדווד, והופיע בכמה פרקים של סדרת הטלוויזיה חוק וסדר. גרנייה גילם את הבוס של אדוארד נורטון בסרט הקולנוע במועדון הקרב ואת מל ניקולאי בסרט זודיאק, שניהם סרטיו של הבמאי דייוויד פינצ'ר. הוא הופיע בסרט "Talk Radio" משנת 1988 בתור גורו הפיננסים סיד גרינברג, תפקיד שגילם בגרסה הבימתית. בשנת 1991 החל לשחק בתפקיד חוזר בסדרת הטלוויזיה חוק וסדר. הוא שיחק בשבעה פרקים לאורך השנים. בסרט טוויסטר משנת 1996, הוא גילם את אדי, עוזרו של ד"ר ג'ונאס מילר. בשנת 1997 הוא שיחק בסרט הקולנוע דוני בראסקו כמטפל זוגי. הוא שיחק בתפקיד של פרופסור קרדיף בסרט האימה "Pulse" משנת 2006. ב-2002 הופיע בסדרה 'תרגיע' (פרק 7 בעונה 2) בתפקיד מנהל בכיר ברשת NBC, לה מציע לארי דייוויד את הסדרה המדומיינת על איליין מסיינפלד. בשנת 2009, הוא הופיע בברודוויי לצד ג'יין פונדה במחזה 33 וריאציות מאת המחזאי מויזס קאופמן, והעניק לו מועמדות לפרס טוני . בשנת 2010 לוהק לסדרת הטלוויזיה האישה הטובה בתור דייוויד לי, עורך דין בכיר בחברה. בתחילת העונה החמישית בספטמבר 2013 הוא החל לשחק בתפקיד חוזר בסדרה. הוא שב לגלם את דייוויד לי בסדרת הספין אוף הטובות לקרב בשנת 2017.2 ב-2022 שיחק בסרט "מילה שלה". מדיה וקבצים בנושא זאק גרנייה בוויקישיתוף אתר האינטרנט הרשמי של זאק גרנייה זאק גרנייה, במסד הנתונים הקולנועיים IMDb (באנגלית) זאק גרנייה, באתר AllMovie (באנגלית) זאק גרנייה, במסד הנתונים הקולנועיים KinoPoisk (ברוסית) IdolBloger, Zach Grenier, Idol Birthdays, ‏2 באוגוסט 2020 "What's Up, Zach Grenier? The Man and Boy Star on TV-Land, Jane Fonda Fandom and 'Farming' with Frank Langella". Broadway.com. 7 באוקטובר 2011. נבדק ב-15 ביוני 2019. {{cite web}}: (עזרה) ‘The Good Wife’s’ Zach Grenier Appears on the Pittsburgh Stage | Pittsburgh Magazine, Pittsburgh Magazine, ‏2 במרץ 2017 Terrace, Vincent. Encyclopedia of Television Shows, 1925 through 2007 (Jefferson, North Carolina: McFarland & Co., 2008), p.331. Broadway.com Staff, What’s Up, Zach Grenier? The Man and Boy Star on TV-Land, Jane Fonda Fandom and 'Farming' with Frank La, Broadway.com, ‏5 בספטמבר 2011 "Zach Grenier – Broadway Cast & Staff". IBDB.com. נבדק ב-15 ביוני 2019. {{cite web}}: (עזרה) Stanhope, Kate (20 ביוני 2013). "The Good Wife Promotes Zach Grenier to Series Regular". TV Guide. אורכב מ-המקור ב-4 בינואר 2014. נבדק ב-3 באפריל 2014. {{cite web}}: (עזרה) Denise Petski, Deadline, Deadline, ‏1 במרץ 2021
ים סין הדרומי

ים סין הדרומי הוא ים שולי, הים השני בגודלו בעולם אחרי הים הערבי, שטחו הוא כ-3,500,000 קמ"ר. עומקו המרבי הוא 5,016 מטרים, ובסביבתו ישנם מעל ל-250 איים. הים הסיני נמצא מדרום לסין, ומבחינה גאוגרפית הוא מהווה ים שולי של האוקיינוס השקט. לחופיו שוכנות המדינות וייטנאם וסין בצפון, אינדונזיה, סינגפור, מלזיה וברוניי בדרום, הפיליפינים וטאיוואן במזרח ותאילנד וקמבודיה במערב. לים סין הדרומי חשיבות כלכלית רבה שכן שליש מהמטען הימי בעולם עובר דרכו, מתחת לקרקעיתו עשויים להימצא מצבורים גדולים של גז ונפט, ומתקיים בו דיג מסחרי רב. שטח הים עצמו, וכן חלק מהאיים הבלתי מיושבים בו, נמצאים במחלוקת בין מספר מדינות הטוענות לריבונות עליהם. המחלוקות מתבטאות גם בשמות השונים שבהם מכונים הים והאיים שבו. מצר מלאקה, בין חצי האי המלאי והאי סומטרה שבאינדונזיה, מחבר בין האוקיינוס ההודי וים סין הדרומי. ים סין הדרומי מכיל יותר מ-250 איים קטנים, שוניות ואטולים. רוב האיים אינם מאוכלסים אם כי ישנם איים רבים עם מוצבים צבאיים בעיקר עקב סכסוכי טריטוריה בינלאומיים באזור. מרבית האיים מרוכזים ב: קבוצת איי ספראטלי קבוצת איי פאראסל קבוצת איי פראטאס גדת מקלספילד (אנ') סקרבורו שואל (אנ') קטגוריה:איים בים סין הדרומי סכסוכים טריטוריאליים בים סין הדרומי מדיה וקבצים בנושא ים סין הדרומי בוויקישיתוף שרשרת הפנינים - סין, ארה"ב והודו פורסות את הכלים, באתר "סיקור ממוקד", אפריל 2012 place/China-Sea ים סין הדרומי, באתר אנציקלופדיה בריטניקה (באנגלית) A look at the top issues at Asian security meeting Associated Press, ROBIN McDOWELL, July 21, 2011. ערך זה הוא קצרמר בנושא גופי מים ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
המתחם ה-25

המתחם ה-25 היא סדרת דרמת נעורים ומתח ישראלית שעלתה לשידור בכאן חינוכית ב-4 בספטמבר 2022. את הסדרה יצרו רז יובן, אלעד חן ומיתר פרהט, שגם כתבו את התסריט. הסדרה עוקבת אחר תעלומה המתרחשת בגן החיות המקראי שבירושלים, לאחר שעיט נדיר נגנב באישון לילה מגן החיות, והחשוד בגניבה הוא אוריה (אמיר בנאי), המתנדב בגן כחלק מצוות "ינשוף" המורכב מנערים ונערות. אוריה נדרש להוכיח את חפותו תוך שלושה חודשים. הוא יוצא למסע למציאת הגנב. אליו חוברת נגה (מיכאלה מזרחי), בת זוגו של יוני (עידו טאקו), מנהיג הקבוצה. במהלך המסע מגלה שהדרך לחקר האמת מסובכת. אוריה בכרך (אמיר בנאי) – נער חרדי שיצא בשאלה, היה לעבריין וכעת עובד בגן במקום עונש המאסר שלו. מואשם בגניבה של עיט נדיר מגן החיות ונדרש להוכיח את חפותו תוך שלושה חודשים. במהלך הסדרה מתאהב בנוגה. נגה ויסמן (מיכאלה מזרחי) – חוברת לאוריה במסעו למציאת הגנב האמיתי. בת זוגו של יוני. יוני דותן (עידו טאקו) – מנהיג צוות "ינשוף" בגן החיות. בן זוגה של נגה. ילד מאומץ. נעמי (איימי שפנר) – אחראית על פינת החי בגן החיות, חולמת להתגייס לגדוד קרקל ומתאמנת הרבה לשם כך. שמר מנדל לנדאו (אלעד תורג'מן) – אחראי על קופי האורנגאוטן בגן החיות. חרדי, מאוהב בסתר בנעמי ידידתו. אסיה אסתר קינן (מורין אמור) – עובדת במתחם הזוחלים בגן החיות. אחיה עבר תאונה, נפצע ונמצא בבית חולים. וואסים בדרן (שאדי מרעי) – בן נוער ערבי המתנדב בקליניקה בגן החיות. עוזרו של ארי. גיורא (יואב רוטמן) – ראש צוות ינשוף. רכז פעילות בני הנוער בגן החיות המקראי. יעקב פריט (דני שטג) – שומר גן החיות. מרבה לדבר עם בני הנוער המתנדבים במקום. התגלה כי הוא אביו הביולוגי של יוני. (יקי פריינטה), נעצר בחשד לגנבות שהתרחשו בגן. ארי (ג'וש שגיא) – הוטרינר הראשי של גן החיות. מיכאלה (אביב כרמי) – מנהלת גן החיות המקראי. אמיר דותן (יפתח קליין) – האבא המאמץ של יוני. מפקד משטרת ירושלים. עוז נחום (גיל וייס) – שוטר החוקר את הגנבות שהתבצעו בגן. אלישע קינן (איתן יהוד) – אחיה של אסיה. דתי. נפגע בשריפה במועדון נוער ולכן משוקם בבי"ח. רחלי דותן (טלי בן יוסף) – האמא המאמצת של יוני ואשתו של אמיר. תומר דותן (יואב דלל) – בנם הביולוגי של אמיר ורחלי ואחיו של יוני. צביקי (אופיר עייני) – ילד חרדי שמביא חיות נדירות לוואסים. איש שוק בע"ח (דוריאל זוהר) – איש שמעוניין בנחש ליבי (שיר טרן) – בת הדודה של אסיה. חב"דניקית. יצאה עם שמר לדייטים. צילומי הסדרה החלו באפריל 2022 והסתיימו בסוף מאי 2022. מרבית הסדרה צולמה בגן החיות התנ"כי בירושלים, תוך שיתוף פעולה עם מטפלים מגן החיות. במאי הסדרה הוא אביעד קידר. מפיקי הסדרה הם אפרת דרור ועוז וידל. הסדרה עלתה לשידור ב-4 בספטמבר 2022 בערוץ כאן חינוכית בטלוויזיה, ובערוץ היוטיוב של כאן חינוכית. פרקי הסדרה הועלו בבכורה לצפייה מוקדמת ביישומון כאן חינוכית בבוקר ימי השידור. נשרים מבצע קיפוד אתר האינטרנט הרשמי של המתחם ה-25, באתר כאן חינוכית קדימון הסדרה, ברשת החברתית אינסטגרם המתחם ה-25, במיזם "אישים" לתיעוד היצירה הישראלית פוסט של אביעד קידר על התחלת הצילומים, ברשת החברתית אינסטגרם כולל פרק ספיישל
בראד פינסטאד

בראדלי הווארד פינסטאד (באנגלית: Bradley Howard Finstad; נולד ב-30 במאי 1976) הוא פוליטיקאי וחקלאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מינסוטה מאז אוגוסט 2022. טרם היבחרו אל הקונגרס של ארצות הברית היה חבר בית הנבחרים של מינסוטה בשנים 2003–2009, ובתקופת נשיאותו של דונלד טראמפ הוסיף לכהן כמנהל מרחב הפיתוח הכפרי של מחלקת החקלאות של ארצות הברית במינסוטה. פינסטאד נולד בניו אולם (New Ulm) שבמינסוטה, דור רביעי למשפחה תושבת האזור. הוא גדל בחווה חקלאית שבבעלות משפחתו במחוז בראון. לפיסטאד תואר ראשון בחינוך חקלאי מאוניברסיטת מינסוטה. בתום לימודיו הגבוהים הצטרף פינסטאד למחלקת משאבי האנוש של החברה "כריסטנסן חוות משפחתיות", ולאחר מכן התמנה למנהל אזורי בלשכה החקלאית של מדינת מינסוטה. כעבור זמן מה הצטרף לסגל של חבר הקונגרס מארק קנדי (אנ') על תקן יועץ לענייני חקלאות. בשנת 2002 נבחר פינסטאד אל בית הנבחרים של מינסוטה, והחל את כהונתו שם ב-7 בינואר 2003. במהלך כהונתו האחרונה בבית המחוקקים המדינתי היה עוזרו של מנהיג סיעת המיעוט. בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי. בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה. הוא גם עבד בחברת מחקר וייעוץ חקלאי. בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה. פינסטאד עזב את התפקיד הזה לאחר שטראמפ עזב את הבית הלבן בינואר 2021. לאחר מכן הצטרף לאגודת מגדלי תרנגולי ההודו של מינסוטה כמנכ"ל בפועל. לאחר שחבר הקונגרס ג'ים הגדורן נפטר בעודו מכהן בבית הנבחרים, הכריז פינסטאד על התמודדותו אל מועמדות המפלגה הרפובליקנית לייצוג מחוז הקונגרס הראשון של מינסוטה בבית הנבחרים של ארצות הברית. בבחירות המקדימות של הרפובליקנים ב-24 במאי 2022 גבר פינסטאד על חבר בית הנבחרים המדינתי ג'רמי מונסון ושבעה מועמדים נוספים, עם 38.1% מהקולות. ביום הבחירות המיוחדות, שהתקיים ב-9 באוגוסט 2022, ניצח את מועמד המפלגה הדמוקרטית ונבחר אל בית הנבחרים של ארצות הברית. פינסטאד הושבע לתפקידו בידי יושבת ראש בית הנבחרים ננסי פלוסי ב-12 באוגוסט 2022. מאוחר יותר באותו היום הצביע נגד החוק לצמצום האינפלציה שיזם הנשיא ג'ו ביידן. מדיה וקבצים בנושא בראד פינסטאד בוויקישיתוף אתר האינטרנט הרשמי של בראד פינסטאד בבית הנבחרים האמריקאי (באנגלית) בראד פינסטאד, ברשת החברתית פייסבוק בראד פינסטאד, ברשת החברתית אקס (טוויטר) בראד פינסטאד, ברשת החברתית LinkedIn בראד פינסטאד, באתר המדריך הביוגרפי של הקונגרס של ארצות הברית (באנגלית) בראד פינסטאד, ברשת החברתית אקס (טוויטר) בראד פינסטאד, ברשת החברתית פייסבוק Trump Administration Appoints Brad Finstad to Serve as State Director for USDA Rural Development in Minnesota, באתר מחלקת החקלאות של ארצות הברית, 29 בנובמבר 2017 (באנגלית) אשלי הנלי, Farmer, Former State Representative & Trump USDA Appointee Brad Finstad to Run for Congress, באתר KTOE‏, 7 במרץ 2002 (באנגלית) מייקל בנדר, Brad Finstad wins a special election to fill the seat of Rep. Jim Hagedorn, who died in February, באתר הניו יורק טיימס, 10 באוגוסט 2022 (באנגלית) ג'סי ואן ברקל, Minnesota's newly elected GOP U.S. Rep. Brad Finstad sworn in, באתר סטאר טריביון, 12 באוגוסט 2022 (באנגלית) אדם ריידלאט, Finstad sworn in on another contentious day in Congress, באתר MinnPost‏, 12 באוגוסט 2022 (באנגלית)
אמיר בנאי

אמיר בנאי (נולד ב-8 בדצמבר 2003) הוא שחקן ישראלי. בנאי נולד בשנת 2003, בנם של הקומיקאית אורנה בנאי והעיתונאי אהרן ברנע. הוריו נפרדו כשהיה כבן שלוש, ומאז הוא גדל עם אמו בתל אביב-יפו. דודיו הם הזמרים מאיר בנאי ואביתר בנאי. בכיתה י"א נשר מלימודיו בבית הספר. החל מ-2022 בנאי נמצא בזוגיות עם השחקנית נעה ריינהולד, אותה הכיר במהלך צילומי הסדרה "אינפיניטי". משרת בתיאטרון צה"ל. בנאי למד בקורסי משחק אצל המלהקת גלית אשכול ואצל השחקן והמנחה איתי תורג'מן. בשנת 2013, כשהיה בן 10, הוזמן להתארח בתוכנית הסאטירה "מצב האומה", בה השתתפה אמו אורנה. בשנת 2015 הופיע כילד במספר מערכונים שונים בתוכנית הבידור "ארץ נהדרת". בשנת 2016 לוהק לתפקיד ראשי במחזמר לילדים "אופוריה – העיר השמחה בעולם" בתיאטרון חיפה, בבימויה של דפנה זילברג. הייתה זו הופעתו הראשונה בתיאטרון, ולאחר מכן החליט לקחת הפסקה מהמשחק. בשנת 2022 חזר לעולם המשחק כאשר הופיע בסדרת הדרמה "שעת אפס" של כאן 11, בתפקיד אגם. בהמשך אותה שנה הופיע גם בסדרות הנעורים של כאן חינוכית "שקשוקה" בתפקיד אור ו"מיוחדת" בתפקיד עומר, וכן בסדרת הנעורים "אינפיניטי" של ערוץ זום, בתפקיד איתן אלימלך. בסוף אותה שנה עלתה לשידור הסדרה "המתחם ה-25", בה כיכב בנאי בתפקיד אוריה. בשנת 2023 עלה לשידור סרט הטלוויזיה התיעודי "מסע לפולין" בכאן חינוכית, אשר מתעד את חוויותיהם של חמישה שחקנים צעירים, בהם בנאי, שיצאו למסע לפולין. באותה שנה שיחק את מתן הבן של יניב בסדרה "יניב" שמשודרת ברשת 13. בשנת 2024 עלתה עונתה הרביעית של סדרת הנעורים של כאן חינוכית "מקיף מילאנו", שאליה הצטרף בתפקיד רז. וכן, השתתף בסדרה "יונייטד היי" בתפקיד לואי. מדיה וקבצים בנושא אמיר בנאי בוויקישיתוף אמיר בנאי, ברשת החברתית אינסטגרם אמיר בנאי, במיזם "אישים" לתיעוד היצירה הישראלית אמיר בנאי, במסד הנתונים הקולנועיים IMDb (באנגלית) אמיר בנאי, באתר "אידיבי", מאגר הידע העברי לקולנוע ישראלי ועולמי נועם כהן, ‏אמיר בנאי: "אף אחד לא היה מלהק אותי רק כי אני 'הבן של'", באתר ‏מאקו‏, 8 באוגוסט 2022 שני מילרד, אמיר בנאי: "לא חושב שיש לי חובת הוכחה גדולה יותר", באתר פרוגי, 20 באוגוסט 2023 אפרת וכטל, ‏היום אני מבין שאני כאן בזכות עצמי, באתר ‏מאקו‏, 13 באפריל 2023 אמיר בנאי, באתר זוהר יעקבסון וואלה! סלבס‏, אמאל'ה: בנה של איזה כוכבת משתתף ב"ארץ נהדרת"?, באתר וואלה, 27 בינואר 2015 איתי סגל, אמיר בנאי: "אני לא כועס על אבא שלי. אני רק לא מבין איך אדם מתהלך בעולם בידיעה שיש לו ילד והוא פשוט מתעלם ממנו", באתר ynet, 7 בינואר 2022
מלחמת המשובטים

האם התכוונתם ל... מלחמת הכוכבים: מלחמת המשובטים (סדרת טלוויזיה, 2003) – סדרת אנימציה בת 3 עונות ששודרה בין 2003 ל-2005 מלחמת הכוכבים: מלחמת המשובטים (סדרת טלוויזיה, 2008) – סדרת אנימציה בת 7 עונות ששודרה בין 2008 ל-2020 מלחמת הכוכבים: מלחמת המשובטים (סרט) – סרט אנימציה באורך מלא מ-2008, ששימש כמעין פיילוט לסדרה
מלחמת עמלק (פירושונים)

האם התכוונתם ל... מחיית זכר עמלק – המצווה להכרית את העם העמלקי מלחמת עמלק – מלחמת עמלק בבני ישראל אחר יציאת מצרים מלחמת שאול בעמלק – מלחמה בתקופת שמואל הנביא מלחמת דוד בעמלק – מלחמה שאירעה בצקלג נס פורים – מלחמה שאירעה אחר תליית המן הנחשבת במסורת היהודית כמלחמה נגד עמלק
הבחירות לנשיאות ליטא 2019

הבחירות לנשיאות התקיימו בליטא במאי 2019 בשני סבבים (הראשון ב-12 במאי, והשני ב-26 במאי). עקב מגבלה חוקתית האוסרת על נשיא ליטא להתמודד לאחר שתי קדנציות בתפקיד, הנשיאה המכהנת דליה גריבאוסקאיטה לא התמודדה בבחירות, לאחר שניצחה בבחירות ב-2009 וב-2014. מכיוון שאף מועמד לא השיג 50% מהקולות בסיבוב הראשון, נערך סיבוב שני בין שני המתמודדים המובילים, אינגרידה שימוניטה וגיטנאס נאוסדה. נאוסדה ניצח בבחירות עם 66% מהקולות ונכנס לתפקיד נשיא ליטא ב-12 ביולי. הבחירות נערכו בשיטת הצבעה בשני סיבובים. כדי לנצח בבחירות כבר בסיבוב הראשון, מועמד נדרש לרוב מוחלט עם מעל 50% מהקולות או ששיעור הבחירה בו יהיה מעל לפחות שליש ממספר הבוחרים הרשומים. אם אף מועמד לא מנצח בסיבוב הראשון, נדרש סיבוב שני בהשתתפות שני המועמדים המובילים. נאגליס פוטייקיס (אנ') - חבר פרלמנט, יו"ר מפלגת המרכז הליטאית. ולנטינס מזורוניס (אנ') - חבר פרלמנט, לשעבר השר לאיכות הסביבה, מועמד עצמאי. גיטנאס נאוסדה - כלכלן ומרצה, מועמד עצמאי. ארבידאס יוזאיטוס (אנ') - פילוסוף, ספורטאי אולימפי לשעבר, מועמד עצמאי. אינגרידה שימוניטה - חברת פרלמנט, לשעבר סגנית יו"ר מועצת המנהלים של בנק ליטא (2013–2016), ולשעבר שרת האוצר (2009–2012). מועמדת עצמאית, הנתמכת על ידי איחוד המולדת. ויטניס אנדריוקאיטיס (אנ') - הנציב האירופי של ליטא, שר הבריאות לשעבר (2012–2014), ושותף לחתימה על חוק הקמת מדינת ליטא המחדש ב-1990. מועמד מטעם המפלגה הסוציאל-דמוקרטית של ליטא. סאוליוס סקוורניאליס - ראש ממשלת ליטא מאז 2016, שר הפנים לשעבר (2014–2016), מועמד עצמאי הנתמך על ידי איחוד החקלאים והירוקים של ליטא ומפלגת הלייבור הסוציאל-דמוקרטית של ליטא. מינדאוגאס פוידוקאס (אנ') - חבר פרלמנט, מועמד עצמאי. ולדמר טומשבסקי (אנ') - חבר הפרלמנט האירופי. בסיבוב הראשון ניצחה בפער קטן שרת האוצר לשעבר אינגרידה שימוניטה, בעוד שהכלכלן גיטנאס נאוסדה סיים במקום השני. מאחר שאף אחד מהמועמדים לא עבר את הסף של 50% מהקולות, התקיים סיבוב שני בין שימוניטה לנאוסדה ב-26 במאי. נאוסדה ניצח בסיבוב השני עם למעלה מ-66% מהקולות. לאחר שסיים במקום השלישי בלבד, ראש הממשלה סאוליוס סקוורניאליס הודיע על כוונתו להתפטר בליל הבחירות, וכי התפטרותו תיכנס לתוקף ב-12 ביולי. מאוחר יותר, התברר כי סקוורניאליס ימשיך את כהונתו כראש הממשלה עד לבחירות הבאות לפרלמנט. "Rezultatai - vrk.lt". www.vrk.lt. נבדק ב-4 במאי 2021. {{cite web}}: (עזרה) "Seimas announced the dates for the 2019 elections". Parliament of the Republic of Lithuania. נבדק ב-3 באוקטובר 2018. {{cite web}}: (עזרה) Gitanas Nausėda Elected as the New Lithuanian President for a Five Year Term Lithuania: Election for President IFES "Lithuanian PM to quit in election upset" (באנגלית בריטית). BBC News. 2019-05-13. נבדק ב-2019-05-13.
רודי קרל

רודי קרל (בהולנדית: Rudi Carrell; 19 בדצמבר 1934 – 7 ביולי 2006) היה בדרן וזמר הולנדי. יחד עם יוהאנס הסטרס ולינדה דה מול נמנה בין ההולנדים המצליחים ביותר שפעלו בגרמניה. בנוסף, עבד כמנחה טלוויזיה, והפיק תוכנית משלו בשם Rudi Carrell Show. תחילה הורצה בהולנד, ולאחר מכן החלו לשדרה גם בגרמניה. כזמר, הפיק מספר להיטים ביניהם הגרסת ההולנדית ל-"A Windmill in Old Amsterdam".‏ קרל נולד ב-19 בדצמבר 1934, בעיר אלקמאר שבהולנד. ב-9 בפברואר 1960 השתתף בקדם הלאומי של הולנד לאירוויזיון 1960. הוא הגיע למקום הראשון עם 225 נקודות כשביצע את "Wat een geluk". השיר בוצע גם על ידי אני פלמן, אולם השופטים בחרו את קרל. ב-29 במרץ אותה השנה עלה על בימת תחרות הזמר של האירוויזיון כדי לבצעו מול שופטיה. עם תום הקראת התוצאות התמקם קרל במקום ה-12 עם שתי נקודות. החל משנות ה-60 עד שנות ה-90 זכה Rudi Carrell Show להצלחה גבוהה בגרמניה. היא התבססה על קונספט דומה של Pop Idol או Star Search, והביאה לידי ביטוי את ז'אנר הפופ הגרמני עם זמרים כמו אלכסיס ומארק קלר. בנוסף, חוג ההצלחה של התוכנית התרחב משמעותית גם למדינות שאינן דוברות גרמנית, כמו סלובניה. ב-1987 גרם קרל למשבר ביחסי איראן–גרמניה. הוא הפיק מערכון בו נשים עטורות חג'אב משליכות את התחתונים שלהן על אדם שלבוש כמו המנהיג העליון של איראן, רוחאללה ח'ומייני. ממשלת איראן גירשה שני דיפלומטים גרמניים משטחה וסגרה לצמיתות מכון גתה בטהרן. בריאיון למגזין Bunte אישר בנובמבר 2005 כי הוא חולה בסרטן הריאה. הוא נפטר ב-7 ביולי 2006 בברמן שבגרמניה, בגיל 71. מדיה וקבצים בנושא רודי קרל בוויקישיתוף רודי קרל, ברשת החברתית Goodreads רודי קרל, במסד הנתונים הקולנועיים IMDb (באנגלית) רודי קרל, באתר AllMovie (באנגלית) רודי קרל, במסד הנתונים הקולנועיים KinoPoisk (ברוסית) רודי קרל, באתר אפל מיוזיק (באנגלית) רודי קרל, באתר ספוטיפיי רודי קרל, באתר Last.fm (באנגלית) רודי קרל, באתר AllMusic (באנגלית) רודי קרל, באתר MusicBrainz (באנגלית) רודי קרל, באתר דיזר רודי קרל, באתר Yandex.Music (ברוסית) רודי קרל, באתר Discogs (באנגלית) רודי קרל, באתר Genius רודי קרל, באתר SecondHandSongs רודי קרל, באתר טיידל (באנגלית) רודי קרל, באתר "Find a Grave" (באנגלית) "Rudi Carrell – Acteur". Movie Newz (בהולנדית). 17 באפריל 2010. אורכב מ-המקור ב-25 באפריל 2012. נבדק ב-7 באפריל 2011. {{cite web}}: (עזרה) Dobbe, Raymond (10 באפריל 1965). "News from the Music Capitals of the World: Amsterdam". Billboard. p. 18. {{cite news}}: (עזרה) ESC National Finals - Netherlands 1960 "Results of the Final of London 1960". Eurovision Song Contest. ארכיון מ-27 במרץ 2021. נבדק ב-27 במרץ 2021. {{cite web}}: (עזרה) Kasza, Peter (17 במאי 2010). "Die Strumpfbandaffäre". Süddeutsche Zeitung (בגרמנית). נבדק ב-13 בינואר 2012. {{cite news}}: (עזרה) Rudi Carrell, The Guardian, 3 August 2006
ברנדון סופי

באנו-ז'וניור ברנדון דפלו סופי (בצרפתית: Beanou-Junior Brandon Deflo Soppy; נולד ב-21 בפברואר 2002 באוברווילייה שבצרפת) הוא כדורגלן צרפתי המשחק בעמדת המגן הימני בקבוצת אטאלנטה מהסרייה א'. סופי החל לשחק כדורגל במחלקת הנוער של CFF פריז, ובשנת 2017 הצטרף למחלקת הנוער של סטאד רן. ב-22 באוגוסט 2020 ערך את הופעת הבכורה שלו במועדון, בתיקו 1-1 נגד ליל במסגרת המחזור הראשון בליגת העל הצרפתית לעונת 2020/2021. ב-28 באוקטובר ערך את הופעת הבכורה שלו בליגת האלופות, בהפסד 0–1 לסביליה במסגרת שלב הבתים לעונת 2020/2021. הוא ערך עשר הופעות ליגה במדי המועדון, והוסיף שתי הופעות בליגת האלופות. ב-30 באוגוסט 2021 חתם סופי באודינזה מהסרייה א'. ב-12 בספטמבר ערך את הופעת הבכורה שלו במועדון, בניצחון 0–1 על ספציה במסגרת המחזור השלישי בליגה לעונת 2021/2022. בסך הכל ערך 29 הופעות ליגה במדי המועדון. ב-19 באוגוסט 2022 חתם סופי באטאלנטה מהסרייה א'. ברנדון סופי, באתר Transfermarkt ברנדון סופי, באתר Soccerway ברנדון סופי, באתר BDFutbol ברנדון סופי, באתר WorldFootball.net ברנדון סופי, באתר FootballDatabase.eu À la découverte de Brandon Soppy, la prochaine révélation du Stade Rennais באתר Foot Mercato, ‏ 10 במאי 2020 (בצרפתית) WELCOME, SOPPY! באתר הרשמי של אטאלנטה, 19 באוגוסט 2022 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברנדון סופי".
אקלמפסיה

האם התכוונתם ל... אקלמפסיה (נשים) – ברפואה: מחלה המופיעה בנשים בסוף הריון או אחרי הלידה. אקלמפסיה (כלבות) – בוטרינריה: מחלה המופיעה בכלבות בסוף הריון או אחרי המלטה. קדחת חלב – בוטרינריה: מחלה בפרות המכונה אקלמפסיה לעיתים קרובות שלא בצדק.
קבוצת רכיבים קשירים היטב

קבוצת רכיבים קשירים היטב (באנגלית: Strongly Connected Component, SCC) היא חלוקה של גרף מכוון וקשיר לרכיבים קשירים היטב, כאשר כל רכיב קשיר היטב מחובר למשנהו באמצעות צלע מכוונת (חד-כיוונית), מה שמביא לידי קבלת גרף מכוון וקשיר העשוי מקבוצת רכיבים קשירים היטב. רכיב קשיר היטב הוא קבוצת קודקודים המוכלת בגרף G כך שבין כל שני קודקודים קיים מסלול. רכיב קשיר היטב מסתיים כאשר ניתן להגיע מקודקוד אחד לקודקוד אחר בגרף G, אך לא ניתן לחזור באותה הדרך (כלומר קיימת בניהם צלע מכוונת שיוצרת מסלול חד-כיווני). גרף הרכיבים קשירים היטב שמסומן בG-SCC מכיל בתוכו את (V-SCC, E-SCC), אם בין שני רכיבי SCC יש צלע שמגשרת בין שניהם, אזי גם בתוך E-SCC תהיה קיימת צלע בהתאם לקודקודים שב-V-SCC. G-SCC הוא גרף מכוון חסר מעגלים. אם נבצע שחלוף בגרף, אנו נקבל את אותה קבוצת קודקודים V-SCC, וב-E-SCC אנו נקבל את אותם צלעות, כאשר כל זוג קודקדים בצלע התחלף עם האחר, גרך זה יסומן ב-G-transpose. אם קיימת צלע (u,v) ב-E-SCC, אזי הצלע (v,u) אינה קיימת. על מנת למצוא קבוצת רכיבים קשירים היטב של גרף נתון G, נשתמש בהרצת אלגוריתם חיפוש לעומק. מתחילים בהרצה של האלגוריתם ובהרכבת קבוצות הרכיבים הקשירים היטב. בהמשך בודקים האם קיימות צלעות בין שני רכיבי SCC שונים. אם לא קיימת צלע כלשהי בין שני רכיבי ה-SCC הרי שאין ביניהם צלע (וגם ב-E-SCC לא תהיה צלע), אם קיימת צלע כיוונית רק מרכיב SCC אחד לאחר, הרי שהם שניהם רכיבים SCC מקושרים באמצעות צלע (וב-E-SCC תהיה קיימת צלע), אם קיימות שתי צלעות לפחות המחברות בצורה דו-כיוונית בין רכיבי ה-SCC, הרי שקיבלנו סתירה, שכן שני רכיבי ה-SCC הללו הם אותו רכיב SCC. מכאן קיבלנו קבוצת רכיבים קשירים חזק של גרף G. קליקה (תורת הגרפים) קבוצת רכיבים קשירים היטב, באתר MathWorld (באנגלית)
מריו באנוז'יץ'

מריו באנוז'יץ' (בקרואטית: Mario Banožić; נולד ב-10 במרץ 1979) הוא פוליטיקאי קרואטי ממפלגת האיחוד הדמוקרטי הקרואטי. מכהן כשר ההגנה מאז 23 ביולי 2020. בעבר כיהן כשר לנכסי המדינה בין השנים 2019–2020. באנוז'יץ' נולד בווינקובצי ב-10 במרץ 1979. ב-2002 השלים תואר ראשון בכלכלה באוניברסיטת אוסייק, וב-2008 השלים תואר שני. הוא החל בקריירה ציבורית, וב-2009 מונה לראש מחלקת התיירות במועצת מחוז ווקוברסקו-סריים. שנה לאחר מכן מונה לעוזר ראש המחלקה האדמיניסטרטיבית לפיתוח אזורי ושיתוף פעולה בינלאומי במחוז. ב-2013 השלים את הדוקטורט שלו בכלכלה. באותה שנה מונה לראש שירות המומחים לביקורת פנימית של מחוז ווקוברסקו-סריים. ב-2018 הצטרף למפלגת האיחוד הדמוקרטי הקרואטי והפך לאחד מחברי הוועד המרכזי של המפלגה. ב-22 ביולי 2019 הוא מונה לשר לנכסי המדינה בממשלתו הראשונה של אנדריי פלנקוביץ'. ב-23 ביולי 2020 הפך לשר ההגנה בממשלתו השנייה של פלנקוביץ'. מדיה וקבצים בנושא מריו באנוז'יץ' בוויקישיתוף מריו באנוז'יץ' באתר ממשלת קרואטיה מריו באנוז'יץ' בפייסבוק ערך זה הוא קצרמר בנושא קרואטיה ובנושא פוליטיקאים. אתם מוזמנים לתרום לוויקיפדיה ולהרחיב אותו.
חלוקה מנהלית של בוסניה והרצגובינה

החלוקה המנהלית של בוסניה והרצגובינה מתבססת כיום על הסכם דייטון (1995). על פי ההסכם, חולקה בוסניה לשלושה חלקים: "הפדרציה של בוסניה והרצגובינה, שהיא למעשה פדרציה של הבוסנים במדינה; רפובליקה סרפסקה, ישות מדינית סרבית ; בנוסף לשתי הישויות המדיניות קיים גם מחוז עצמאי שלא שייך לאף ישות. הגבול בין שלושת החלקים אינו עובר בגבולות טבעיים, אלא נוצר על ידי החלוקה האתנית וקווי החזית שנותרו בסיומה של מלחמת בוסניה – קו הפרדת הישויות (אנ'). שתי הישויות המדיניות הן: הפדרציה של בוסניה והרצגובינה רפובליקה סרפסקה לכל אחת מן הישויות עיר בירה משלה, ממשלה, צבא, פרלמנט, משטרה ודגל. הישויות מתפקדות כמו מדינות עצמאיות. כחלוקה משנית, הפדרציה של בוסניה והרצגובינה מחולקת לקנטונים (מחוזות) והם מחולקים לרשויות מונציפליות. רפובליקה סרפסקה מחולקת לרשויות מונציפליות שהם מרוכזים לאזורים. החלק השלישי הוא מחוז ברצ'קו. במקרה זה, העיר ברצ'קו שנמצאת בצפון המדינה היא בירתו של מחוז ברצ'קו המחוז העצמאי שלא משתייך לאף אחת מן הישויות. מדיה וקבצים בנושא חלוקה מנהלית של בוסניה והרצגובינה בוויקישיתוף ערך זה הוא קצרמר בנושא בוסניה והרצגובינה. אתם מוזמנים לתרום לוויקיפדיה ולהרחיב אותו.